News Update: Elon Musk ซื้อหุ้น Twitter 9.2% กลายเป็นผู้ถือหุ้นรายใหญ่ที่สุด ดันราคาพุ่ง 27% สูงสุดในรอบ 5 เดือน - FINNOMENA
หุ้น Twitter ปิดบวก 27% ดันราคาพุ่งสูงสุดในรอบ 5 เดือน หลัง Elon Musk ซื้อหุ้นไปเกือบ 73.5 ล้านหุ้น คิดเป็น 9.2% ของหุ้นทั้งหมดของ Twitter
5 เม.ย. 2565

หุ้น Twitter ปิดบวก 27% ดันราคาพุ่งสูงสุดในรอบ 5 เดือน หลัง Elon Musk ซื้อหุ้นไปเกือบ 73.5 ล้านหุ้น คิดเป็น 9.2% ของหุ้นทั้งหมดของ Twitter
นั่นทำให้ Elon Musk กลายเป็นผู้ถือหุ้นรายใหญ่ที่สุดของ Twitter โดยการทุ่มซื้อครั้งนี้รวมมูลค่ากว่า 2,890 ล้านดอลลาร์ และเกิดขึ้นไม่ถึง 2 สัปดาห์ หลังเขาวิจารณ์ว่า Twitter ล้มเหลวในการรักษาเสรีภาพของการแสดงความคิดเห็นอย่างอิสระ
ก่อนหน้านี้ Elon Musk ทวีตข้อความว่า Twitter เป็นเหมือนจัตุรัสกลางเมือง ดังนั้นความล้มเหลวในการพูดอย่างเสรีนั้นเป็นบ่อนทำลายประชาธิปไตย และเขายังกล่าวว่าอีกว่า มีความคิดที่จะสร้างแพลตฟอร์มโซเชียลมีเดียใหม่ขึ้นมาด้วย
ส่งผลให้เมื่อคืนนี้ (4 เม.ย.) ราคาหุ้น Twitter พุ่งขึ้น 27.13% ปิดที่ราคา $49.97 สูงสุดในรอบ 5 เดือน
นักวิเคราะห์ของ Wedbush คาดว่าจะได้เห็นท่าทีที่รุนแรงขึ้นของ Elon Musk บน Twitter และอาจนำไปสู่การซื้อหุ้นเพิ่มเพื่อให้มีอำนาจควบคุมในบริษัท (Buyout) และมองว่าสิ่งที่ Elon Musk พูดนั้นถือว่าสมเหตุสมผลจากมุมมองของโซเชียลมีเดีย
อย่างที่รู้กันว่า Elon Musk ใช้ Twitter เป็นประจำและมีผู้ติดตามมากกว่า 80 ล้านคน แต่หลายโพสของเขาทำให้เขาเผชิญกับสถานการณ์ยากลำบาก รวมถึงคำวิจารณ์ในช่วงหลายปีที่ผ่านมา
เช่นในเดือน ส.ค. 2018 Elon Musk ได้ทวีตข้อความว่าเขามีเงินทุนที่มั่นคงจนสามารถทำให้ราคา Tesla อยู่ที่ $420 ต่อหุ้นได้ หลังจากนั้นในช่วง 1 ปี ราคาหุ้น Tesla ผันผวนอย่างหนัก ซึ่งในตอนนั้นบริษัทมีผลการดำเนินงานที่ดีมาก แต่ก็ต้องจัดการกับคดีควาและการไต่สวนของรัฐบาล
อ้างอิง: https://www.cnbc.com/2022/04/04/twitter-shares-soar-more-than-25percent-after-elon-musk-takes-9percent-stake-in-social-media-company.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
twitter
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA